Nokså små (ca. 10 millimeter), slanke, mørkbrune til svarte trebukker, dekkvingene oftest med gule tegninger. Antennene er litt fortykkede mot spissen, omtrent så lange som kroppen. Pronotum er klokkeformet, dekkvingene er smale, noe innsnevret i midten, og når ikke til bakkroppsspissen. Beina er lange, lårene litt klubbeformet fortykkede, føttene på bakbeina lange og tynne.